Ағымсалы Дүзелханұлы Дүзелханов

Ағымсалы Дүзелханұлы Дүзелханов (1951 жылы 19 тамызда Қызылорда облысы, Қазалыда туған) — суретші. Қазақстанның еңбек сіңірген қайраткері (1996). Қазақстанның мемлекеттік сыйлығының иегері (2003). Қазақ ұлттық өнер академиясының профессоры. ҚР Білім Беру ісінің Үздігі.Қазақ мәдениеті. Энциклопедиялық анықтамалық. Алматы: “Аруна Ltd.” ЖШС, 2005 ISBN 9965-26-095-8

 Толығырақ 
 Ағымсалы Дүзелханұлы 1951 жылы 19 тамызда Қызылорда облысы, Қазалыда дүниеге келген.
 1976 жылы Алматы көркемсурет училищесін бітірген.
 1982 жылы Мәскеу көркемсурет институтын бітірген.

 Шығармашылығы 
 Қолданбалы графика, плакат, кітап безендіру, кескіндеме, портрет жанрларында еңбек етеді.
 Тарихи, фольклорлық тақырыптағы және балаларға арналған 200-ден астам кітапты, әлеуметтік және тарихи тақырыптағы 50-ден астам плакатты безендірген. 
 «Томирис», «Сақтар», «Айман – Шолпан», «Қыз Жібек», т.б. литографиялардың «Алтын сарбаз», «Түркістан», «Ордабасы», «Көроғлы», «Оғыз хан», т.б. кескіндеме жанрындағы туындылардың авторы. Сондай-ақ, оның «Абылай хан», «Әбілқайыр хан»,»Әйтеке би», «Қазыбек би», «Төле би», «Қорқыт» тәрізді портреттер сериясы бар. Қазақстанның ұлттық ақшасы – теңгені безендірушілердің бірі. «Жоғалған ұйқы» қуыршақты мультфильмінің қоюшы-суретшісі болған. 
 Туындылары Қазақстанның және шетелдердің өнер мұражайларына қойылған. Кітап және қондырғылы графика саласында жұмыс істейді. А. Дүзелханов Б. Есмахановпен бірігіп жасаған 1990 жылға арналған «Абай» плакат-күнтізбесі «Өнер» баспасынан 1989 ж. жарық көрген. Ташкентте еткен еларалық конкурста арнайы дипломмен марапатталған.Абай. Энциклопедия. – Алматы: «Қазақ энциклопедиясының» Бас редакциясы, «Атамұра» баспасы, ISBN 5-7667-2949-9

 Марапаттары 
 1996 жылы 9 желтоқсанда "Қазақстанның еңбек сіңірген қайраткері" құрметті атағымен марапатталды.
 1996 жылы Қазақстан Білім беру ісінің үздігі (атағы);
 2002 жылы Қазақстанның мемлекеттік сыйлығы берілді.
 2013 жылы "Қазақстан Ұлттық теңгесіне 20 жыл" медалі
 2016 жылы Құрмет ордені мен марапатталды.

 Жеке қасиеттері 
 Әскери атағы - запастағы сержант.
 Діни көзқарасы- «Дінге сыйластықпен қараймын».
 Саяси қайраткер ретіндегі идеалы - Н.Ә. Назарбаев.
 Қазақстанның болашағы туралы болжамы - «Өркендеу».
 Хоббиі - кітап оқу.
 Сүйіп оқитын әдебиеті -тарихи тақырып.

 Жеке өмірі 
 Үйленген. Жұбайы - Қастеева Гүлназия Әбілханқызы (1955 жылы  туған), Т. Жүргенов атындағы Қазақ Ұлттық өнер академиясының оқытушысы. 
 Ұлдары - Жомарт (1976 жылы туған), Мирас (1985 жылы туған). Немерелері - Әмина (2000 жылы туғаан), Арманжан (2002 жылы туған).Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

 Дереккөздер 

Санат:Қазақстан суретшілері
Санат:Қазақстанның еңбек сіңірген қайраткерлері
Санат:Қазақстан мемлекеттік сыйлығының иегерлері
Санат:Қазақстан білім беру ісінің үздіктері
Санат:Қазақ ұлттық өнер академиясының профессорлары
Санат:Қазақ КСР-інің еңбек сіңірген өнер қайраткерлері